# 許冠傑

| 許冠傑 |
| --- |
| 2024年3月31號，許冠傑喺紅磡香港體育館為《許冠傑此時此處最緊要好玩演唱會2024》演出 |
| 男藝人 |
| 羅馬拼音 | Hui Koon Kit |
| 英文名 | Samuel（Sam）Hui |
| 花名 | 大哥Sam、阿Sam、歌神 |
| 國籍 |  中國（香港）  英國國民（海外） |
| 出世 |  (1948-09-06) 1948年9月6號  中華民國廣東省廣州市 |
| 屋企 |  香港新界大埔康樂園 |
| 職業 | 音樂人、創作歌手、詞曲作家、唱片製作人、電視節目主持、演員、電影配樂、編劇、故事、電影監製 |
| 語言 | 粵語、英文、普通話 |
| 教育程度 | 香港大學心理學系學士學位 |
| 母校 | 永康中學附屬小學 恩光小學 聖芳濟書院 英華書院 香港大學 |
| 宗教信仰 | 羅馬天主教 |
| 配偶 | Rebecca June Fleming（Rebu）（1971年結婚） |
| 仔女 | 大仔：許懷欣 細仔：許懷谷 |
| 父母 | 父：許世昌 母：李倩雲 |
| 屋企人 | 長兄：許冠文 二兄：許冠武 三兄：許冠英 幼妹：許茱迪 |
| 音樂類 | 粵語流行、英語流行、搖滾 |
| 演奏樂器 | 人聲、結他、口琴、小提琴、鋼琴、三弦 |
| 出道地 |  英屬香港 |
| 出道日期 | 1964年 (1964) |
| 出道作品 | Just A Little c/w Spoonful Of Sugar |
| 代表作品 | * **歌曲**： 《鐵塔凌雲》（1972年） 《鬼馬雙星》（1974年） 《天才與白痴》（1975年） 《天才白痴夢》（1975年） 《半斤八両》（1976年） 《浪子心聲》（1976年） 《財神到》（1978年） 《最佳拍檔》（1982年） 《紙船》（1982年） 《最緊要好玩》（1985年） 《心裡日記》（1985年） 《沉默是金》（1988年） 《滄海一聲笑》（1990年）
* **電影**： 《鬼馬雙星》（1974年） 《天才與白痴》（1975年） 《半斤八両》（1976年） 《賣身契》（1978年） 《摩登保鑣》（1981年） 《最佳拍檔》（1982年） 《最佳拍檔大顯神通》（1983年） 《最佳拍檔女皇密令》（1984年） 《全家福》（1984年） 《打工皇帝》（1985年） 《最佳拍檔千里救差婆》（1986年） 《衛斯理傳奇》（1987年） 《新最佳拍檔》（1989年） 《笑傲江湖》（1990年） 《紅場飛龍》（1990年） 《新半斤八兩》（1990年） 《花田囍事》（1993年）
 |
| 活躍年代 | 1964年到1992年，2004年到而家 |
| 唱片公司 |  鑽石唱片（1967年到1969年） 麗風唱片（1969年到1970年） 寶麗多（1970年到1983年） 康藝成音（1983年到1985年） 新藝寶（1985年到1990年） 寶麗金（1990年到1992年） 國際娛樂（2004年到2007年） |
| 網站 | 許冠傑國際歌影迷會 官方facebook專頁 |
| 相關團體 | 蓮花樂隊 |
| **網路電影資料庫（IMDb）資訊** |
|  |
|

| 攤開獎 |
| --- |
| 香港電影金像獎 |
| **最佳原創電影歌曲** 1991年 《笑傲江湖》  |
| 十大中文金曲頒獎典禮 |
| **金針獎** 1985年  |
| 其他獎 |
| 第一屆香港金唱片頒獎典禮 百年紀念獎《半斤八兩》（1977年）

第二屆香港金唱片頒獎典禮 百年紀念獎《財神到》（1978年）
第四屆十大勁歌金曲頒獎典禮 榮譽大獎（1987年）
IFPI香港唱片銷量大獎 IFPI香港30周年終身成就獎（1997年）
第五屆CASH金帆音樂獎 CASH音樂成就大獎（2005年） |

 |

**許冠傑**（粵拼：heoi2 gun3 git6，英文：**Samuel Hui**，1948年9月6號—）係20世紀70年代香港歌手、喜劇演員，又叫**阿Sam**，有「歌神」之稱。

## 屋企

許冠傑響廣東西關出世，鄉下喺廣東番禺，有兄弟許冠文、許冠武、許冠英。許冠傑細個就成家落咗來香港。佢有兩個仔，許懷欣同許懷谷。

## 事業

同另外兩位致力電影事業嘅兄弟許冠文、許冠英唔同，許冠傑專注唱歌。響聖芳濟書院（初高中）、英華書院（預科）同香港大學心理系學士畢業，許冠傑早年係蓮花樂隊（The Lotus、前身為Bar Six）主音歌手，樂隊其他成員有張浚英（鼓手）、蘇雄（低音結他）、李松江（旋律結他）同周華年（主音結他）。樂隊被迫解散之後，開始獨立發展，1972年同埋許冠文喺無綫電視（TVB）《雙星報喜》節目裏面，以一曲《鐵塔凌雲》，成為香港粵語流行曲嘅「開山祖師」。

許冠傑部份嘅歌改編西方流行音樂，亦有唔少係原創。1970年代至80年代初嘅作品，好多都係同黎彼得合作填詞，內容主要反映香港市民日常生活以及嗰陣嘅社會現狀，諷刺時弊；歌詞多數用廣東話填寫，唱起嚟非常之順口，加上喺嗰陣經濟起飛，唱出唔少升斗市民嘅日常瑣事同埋心事，所以廣泛流傳，好似《半斤八兩》、《賣身契》、《鬼馬大家樂》等等。佢嘅歌詞同旋律樂觀積極，至今仍然為人所津津樂道。

1980年代中期，許冠傑由寶麗金轉到康藝成音唱片公司，正值嗰陣香港嘅「偶像派」開始崛起，而70年代嘅「早期實力派歌手」（包括許冠傑），因為年紀較大，同埋香港流行樂壇整體嘅氣候、價值觀嘅改變，所以開始失去年青人市場。許冠傑喺形象上，作出咗新嘗試，並加入80年代嘅搖滾元素，脫離咗寶麗金時代嘅「鬼馬形象」，但有人形容佢呢次嘅改變唔討好。

許冠傑亦參演過電影，好似佢同許冠文合作嘅《鬼馬雙星》（1974年）、《天才與白痴》（1975年）、 《半斤八両》（1976年）、《賣身契》（1978年）、《摩登保鑣》（1981年）。1982年許氏兄弟拆擋。許冠傑之後参演紅到極嘅《最佳拍檔》系列。

許冠傑1992年初宣佈退休，其間亦有客串喺私人場合、舞台劇《仲夏夜狂想曲》（1999年2月）同埋電影《大贏家》（2000年1月）中表演，嗰陣亦有傳佢復出，之後證實係謠言。2003年，香港有幾個大明星過身，又爆發SARS，許冠傑於是喺2004年初復出，寫咗《04祝福你》喺3月播出，幫香港人打氣，為復出打開序幕；復出後喺香港紅館舉行48場「繼續微笑」演唱會，之後喺內地多個城市巡迴演唱，2005年尾至2006年1月喺美加多個城市巡迴演出。

2020年4月，許冠傑久休復出，喺尖沙咀舉辦免費直播音樂會，為受新冠肺炎疫情影響嘅通利前員工同埋港人打氣。

## 評價

許冠傑喺香港樂壇地位崇高，得到好多人嘅尊重同認同，包括王菲、古巨基、李克勤、杜麗莎、林志美、冼靖峰、周慧敏、姜濤、徐小鳳、容祖兒、陳奕迅、張國榮、郭富城、張學友、梅艷芳、黃凱芹、詹天文、葉蒨文、甄妮、黎明、劉德華、盧冠廷、盧瀚霆、鍾柔美、鍾鎮濤、關淑怡、譚詠麟等等。張學友更承認許冠傑係唯一嘅歌神。

## 唱片

### 廣東專輯

* 1974年 鬼馬雙星
* 1975年 天才與白痴
* 1976年 半斤八両
* 1978年 財神到
* 1978年 賣身契
* 1979年 79夏日之歌集
* 1980年 念奴嬌
* 1981年 摩登保鑣
* 1982年 最佳拍檔
* 1983年 最佳拍檔大顯神通
* 1983年 新的開始
* 1984年 最喜歡你
* 1985年 最緊要好玩
* 1986年 熱力之冠
* 1986年 宇宙無限 (EP)
* 1987年 潮流興夾Band
* 1987年 許冠傑新曲與精選
* 1988年 Sam and Friends
* 1989年 許冠傑89歌集
* 1990年 香港情懷90
* 1990年 90電影金曲精選
* 2004年 歌神與您繼續微笑(04)
* 2007年 人生多麽好

### 英文專輯

* 1971年 Time of the Season
* 1974年 Morning After
* 1975年 Interlude
* 1977年 Came Travelling

## 電影

* 1973年 《馬路小英雄》
* 1973年 《龍虎金剛》
* 1974年 《小英雄大鬧唐人街》
* 1974年 《綽頭狀元》
* 1974年 《鬼馬雙星》
* 1975年 《天才與白痴》
* 1976年 《半斤八兩》
* 1978年 《賣身契》
* 1981年 《摩登保鑣》
* 1982年 《最佳拍檔》〔飾-kingkong〕
* 1983年 《最佳拍檔大顯神通》〔飾-kingkong〕
* 1984年 《最佳拍檔之女皇密令》〔飾-kingkong〕
* 1984年 《全家福》
* 1985年 《打工皇帝》〔飾-阿忍〕
* 1986年 《最佳拍檔千里救差婆》〔飾-kingkong〕
* 1987年 《衛斯理傳奇》〔飾-衛斯理〕
* 1988年 《雞同鴨講》〔客串-自己〕
* 1989年 《新最佳拍檔》〔飾-kingkong/周為發〕
* 1990年 《紅場飛龍》（台譯：淚眼煞星）〔飾-姚龍〕
* 1990年 《新半斤八兩》〔飾-海標〕
* 1990年 《笑傲江湖》〔飾-令狐沖〕
* 1993年 《花田囍事》〔飾-周通〕
* 1993年 《水滸笑傳》〔飾-武松〕
* 2000年 《大贏家》
* 2021年 《許冠傑半世紀》

## 參考

## 睇埋

* 粵語流行曲

## 出面網頁

* 許冠傑國際歌影迷會Wayback Machine嘅版面存檔備份
* 許冠傑嘅Facebook頁

* 許懷欣喺Facebook嘅專頁
* 許冠傑嘅Instagram頁
* 許冠傑喺互聯網電影資料庫嘅資料（英文）
* 許冠傑喺香港影庫嘅資料（香港繁體）
* 許冠傑喺豆瓣電影嘅資料（簡體中文）
* 許冠傑喺時光網嘅資料（大陸簡體）